Document ID: 31991R2268

ΚΑΝΟΝΙΣΜΟΣ (ΕΟΚ) αριθ. 2268/91 ΤΗΣ ΕΠΙΤΡΟΠΗΣ της 29ης Ιουλίου 1991 για παρέκκλιση, για την περίοδο 1990/91, από ορισμένες προθεσμίες που προβλέπονται από τον κανονισμό (ΕΟΚ) αριθ. 2911/90 περί των λεπτομερειών εφαρμογής για τη χορήγηση ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1943/91 (2), και ιδίως το άρθρο 6 παράγραφος 6,
Εκτιμώντας:
ότι ο κανονισμός (ΕΟΚ) αριθ. 2911/90 της Επιτροπής της 9ης Οκτωβρίου 1990 περί των λεπτομερειών εφαρμογής για τη χορήγηση ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση (3), όπως τροποποιήθηκε από τον κανονισμό (ΕΟΚ) αριθ. 1577/91 (4), έχει προβλέψει ορισμένες προθεσμίες όσον αφορά την καταβολή της ενισχύσεως από τα κράτη μέλη- ότι, λαμβάνοντας υπόψη το γεγονός ότι το καθεστώς για τα προϊόντα αυτά τροποποιήθηκε από την περίοδο 1990/91, πρέπει να μεταφερθεί η ημερομηνία που προβλέπεται για να διευκολυνθεί η εφαρμογή του νέου συστήματος, από τις συγκεκριμένες εθνικές διοικήσεις-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο 1990/91 και κατά παρέκκλιση από το άρθρο 5 παράγραφος 1 του κανονισμού (ΕΟΚ) αριθ. 2911/90, ως ημερομηνία καταβολής της ενισχύσεως καθορίζεται η 31η Αυγούστου 1991.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1991.

Labels: 17